**Casa de schimb valutar “Om bogat, om sărac”**

Motto:

*“Ce face românul când rămâne fără bani?*

*Schimbă 100 de Euro!”*

La o casă de schimb valutar se fac doar operaţii de vânzare cumpărare. Valutele cu care se lucrează sunt doar RON, Eur, D (dolari) şi L (lire sterline). La o tranzacţie de tip cumpărare clientul solicită o anumită sumă dintr-o valută specificată. La o tranzacţie de tip vânzare, clientul aduce o sumă (în una dintre valutele acceptate) şi solicită schimbarea acesteia în RON.

Indiferent de tipul tranzacţiei, suntem obligaţi prin lege să solicităm buletinul (cartea de identitate) a clientului. Datele din buletin (nume, prenume, cnp, seria şi numărul de buletin) vor fi înregistrate în cadrul tranzacţiei.

Pentru fiecare tranzacţie efectuată se reţine: data, tipul tranzacţiei (C pentru cumpărare şi V pentru vânzare), suma implicată în tranzacţie, valuta implicată în tranzacţie, cursul valutar la zi scris cu 4 zecimale (evident pentru valuta implicată în tranzacţie), precum şi datele clientului.

1. Creaţi o foaie Excel denumită Tranzacţii în care să reţineţi informaţiile corespunzătoare unor tranzacţii (cel puţin 15), pe primele 10 coloane (A-J). Denumiţi coloanele în mod semnificativ şi menţineţi ordinea din scenariul afacerii prezentate. Atenţie! Trebuie să existe tranzacţii de fiecare tip pentru fiecare valută.
2. Inseraţi o nouă coloană (pe prima poziţie) denumită Nr. Numerotaţi în mod automat tranzacţiile efectuate începând cu 5, din 5 în 5.
3. Adăugaţi la sfârşit o nouă coloană denumită Total. În această coloană calculaţi utilizând o formulă de calcul determinaţi suma primită de client (în RON dacă pentru vânzare, respectiv în valuta tranzacţiei dacă este cumpărare).
4. Formataţi tabelul într-un mod atractiv, care să sporească lizibilitatea.
5. Creaţi alte două foi de calcul (cu aceeaşi structură) denumite Vânzări, respectiv Cumpărări. Copiaţi în foaia Vânzări tranzacţii pentru care tipul este V, iar în foaia Cumpărări pe cele pentru care tipul este C.
6. Formataţi foile de calcul Vânzări şi Cumpărări astfel: format A4, orientare Landscape, margini sus-jos-stânga-dreapta de câte 2 cm; în subsol specificaţi data curentă în stânga, numărul paginii curente şi numărul total de pagini la centru şi numele vostru în dreapta; în antet specificaţi în stânga numele firmei, iar în dreapta Vânzări sau Cumpărări (după caz) scris cu fontul Verdana, Albastru, dimensiunea caracterelor 16, bold.
7. Ştergeţi foaia de calcula Tranzacţii.
8. În foaia de calcul Vânzări determinaţi suma totală în lei obţinută în urma vânzărilor.
9. În foaia de calcul Cumpărări determinaţi pentru fiecare valută tranzacţionată suma totală vândută. Inseraţi această sumă totală pe o linie separată, situată după grupul tranzacţiilor corespunzătoare valutei respective.
10. Analizând datele din foaia de calcul Cumpărări, determinaţi care este cea mai solicitată valută (cea pentru suma totală tranzacţionată este maximă), precum şi cea mai frecvent tranzacţionată valută (cea pentru care există un număr maxim de tranzacţii).
11. Realizaţi câte un grafic în care să ilustraţi evoluţia cursului valutar pentru fiecare dintre cele 3 valute (EUR, D, L).
12. Salvaţi foaia de calcul cu numele vostru şi trimiteţi-o prin e-mail la adresa [marinel.serban@gmail.com](mailto:marinel.serban@gmail.com).